Kotorska biskupija

Svetkovina rođenja Gospodnjega - Božić
2015-12-24 00:00 - 2015-12-26 23:55 (Europe/Helsinki)
Raspored svetih misa za Badnjak i Božić:

Preuzmi raspored bogoslužja (PDF)

Božićni koncert dječjih zborova i mandolinskog orkestra
2015-12-23 | Katedrala, Kotor, Montenegro
U srijedu, 23. prosinca, u 19 sati u katedrali sv. Tripuna bit će drugi Božićni koncert, nastupaju: Dječji zbor muzičke škole “Vida Matjan” iz Kotora, Dječji zbor Osnovne škole “Savo Ilić” iz Kotora i Mandolinski orkestar “Tripo Tomas” HGD CG također iz Kotora.

Sv. Misa i susret vjeroučenika u Kotoru
2015-12-20 | Katedrala, Kotor, Montenegro
U nedjelju, 20. prosinca u 18 sati, u kotorskoj katedrali bit će slavljena sveta misa za sve vjeroučenike i njihove roditelje.
Pjeva dječji zbor kotorske katedrale. Nakon svete Mise slijedi susret vjeroučenika, ministranata i roditelja uz prigodni program u dvorani biskupije.

Božićna ispovijed u kotorskoj katedrali
2015-12-18 | Katedrala, Kotor, Montenegro
U petak, 18. prosinca u 15 sati, u kotorskoj katedrali bit će Božićna ispovijed za sve vjeroučenike i vjernike koji se mogu i žele ispovjediti.

Otvorenje Godine milosrđa za Kotorsku biskupiju
2015-12-17 | Katedrala, Kotor, Montenegro
Sveta Godina Milosrđa koju je papa Franjo inaugurirao za cijelu Crkvu 8. prosinca, svečano će započeti 17. prosinca i u našoj biskupiji – u skladu s odlukom sv. Oca u buli “Misericordiae Vultus”. Postajna sv. misa započet će u crkvi blažene Ozane (sv. Marije od rijeke) u 16.30, u toj će se crkvi odviti prvi dio obreda, zatim će se svi okupljeni u procesiji zaputiti prema vratima kotorske katedrale. Nakon svečanog otvaranja i spomena krštenja, sv. misa će se nastaviti u katedrali. Pozivamo sve vjernike da sudjeluju u ovom važnom događaju. Na ovaj način će se naša biskupija i svi vjernici ujediniti u slavlju Godine Milosrđa sveopće Crkve.

Spomen sv. Lucije, djevice i mučenice
2015-12-13 18:00 - 19:00
U Kotoru će se sv. Lucija proslaviti u franjevačkoj crkvi sv. Klare u 18h.

Podjela službe akolita
2015-12-13 09:00 - 10:00 | Župa sv. Ane,Đurići, Đurići - Kamenari
Biskup kotorski će podijeliti službu akolita bogoslovu kotorske biskupije Draženu Kraljiću, u nedjelju 13. prosinca 2015. u župnoj crkvi sv. Ane u Đurićima pod redovnom župnom misom u 9h.
Služba akolita oživljena je 1972. godine u apostolskome pismu Ministeria quaedam u kojem piše da je akolit uveden u službu, kako bi mogao pomagati đakonu i posluživati svećenika u liturgijskim slavljima, a posebno u slavljenju svete mise. Osim toga, njegova je dužnost da kao izvanredni službenik podjeljuje svetu pričest kada nedostaje đakona i svećenika ili kada oni ne mogu zbog bolesti, starosti ili su kojom drugom pastoralnom dužnošću spriječeni, ili kad je broj pričesnika tako velik da bi se slavljenje mise odveć produžilo. Isto tako mu se smije povjeriti da u izvanrednim prilikama izloži vjernicima na klanjanje Presvetu Euharistiju i na kraju je pohrani, ali ne može podijeliti blagoslov narodu. Ako je potrebno, akolit se može brinuti za pouku vjernika, koji će po privremenom ovlaštenju pomagati đakonu ili svećeniku u liturgijskim činima, noseći misal, križ, svijeće ili vršeći druge slične službe.

Koncert zbora "Joy of Music"
2015-12-12 | Katedrala, Kotor, Montenegro
U subotu 12. prosinca 2015. godine u 19 sati u katedrali-bazilici sv. Tripuna, u organizaciji Veleposlanstva Savezne republike Njemačke u Podgorici u suradnji sa kotorskim župnim uredom, održat će se prvi u nizu božićnih koncerata. Nastupit će ženski zbor „Joy of Music“ u kojemu pjevaju diplomate i stranci koji trenutno žive u Crnoj Gori, s gudačkim kvartetom „Allegria“. Na programu su njemačke božićne pjesme kao i djela Händela, Mozarta, Bacha, Gounoda, Wadea, Francka, Masseneta, Corellija, i Grübera.

Bezgrešno začeće Blažene Djevice Marije
2015-12-08 | Unnamed Venue, Kotor
Na blagdan Bezgrešnog začeća Blažene Djevice Marije, 8. prosinca, sv. misa biti će u franjevačkoj crkvi sv. Klare u Kotoru je u 18h. Gospa Bezgrešno začeta je suzaštitnica grada Kotora.

Sv. Nikola biskup, zaštitnik pomoraca, putnika, djece i studenata
2015-12-06
Proslava blagdana sv. Nikole po župama kotorske biskupije:
Perast, župna crkva sv. Nikole
06.12. sv. misa u 10h
Gornji Krašići, župna crkva sv. Nikole
06.12. sv. misa u 10,30h
Prčanj, crkva sv. Nikole
06. 12. sv. misa u 9 h, podijela paketića djeci u 14 h
Đenovići, župna crkva sv. Nikole
06.12. sv. misa u 10h, predvodi kotorski biskup mons. Ilija Janjić
Kotor, katedrala-bazilika sv. Tripuna
06.12. sv. misa za sve žive i pokojne pomorce u 18h, nakon mise slijedi prigodni program za djecu
Đurići
06.12. U crkvi sv. Nikole na Verigama sv. misa je u 6h, u župnoj crkvi sv. misa u 9h. Na blagdan sv. Nikole pod obje mise biti će pomazanje čudotvornom “mannom” (sv. mirom) sv. Nikole. Doček sv. Nikole i blagoslov djece je 05. 12. u 17,30, a trodnevnica u čast sv. Nikole je svakog dana od 3.12. do 05.12. u 17,30h.
Dobrota, župna crkva sv. Mateja
06.12. sv. misa u 10 h

Blagdan sv. Sabe opata
2015-12-05 10:00 - 11:00 | Crkva sv. Sabe, Budva, Stari Grad, Budva , Montenegro
Blagdan sv. Sabe opata (439.-532.) bit će proslavljen 5. prosinca sv. misom u crkvi sv. Sabe u Budvi s početkom u 10h.

Sv. misa na osminu blagdana Gospe od Zdravlja
2015-11-28 | Svetište Gospe od Zdravlja, Kotor
U subotu, 28. studenog, u 15:30 sati na osminu blagdana Gospe od Zdravlja u svetištu će biti krunica i sveta Misa.

Krist Kralj svega stvorenja, sv. Cecilija, djevica i mučenica
2015-11-22 10:00 - 17:00 | Katedrala, Kotor, Montenegro
Svetkovinom Krista Kralja svega stvorenja završava liturgijski ciklus crkvene godine. To je ujedno i posljednja “nedjelja kroz godinu”. Ove godine Svetkovina Krista Kralja poklapa se i sa blagdanom sv. Cecilije, zaštitnice crkvene glazbe i glazbenika. Tom prigodom će se u kotorskoj katedrali služiti dvije svete mise: ujutro u 10h i navčer u 17h. Na večernjoj misi pjeva Katedralni zbor sv. Tripuna.

Blagdan Gospe od Zdravlja - raspored sv. misa
2015-11-21
Na blagdan Gospe od Zdravlja, 21. studenog (novembra) u istoimenom kotorskom zavjetnom svetištu sv. mise služit će se po sljedećem rasporedu:
5h
8 h
10h
15,30 h
Uoči samog blagdana, 20. studenog (novembra), sv.misa s molitvom krunice je u 15,30 u svetištu Gospe od Zdravlja.
U župi Kostanjica, u kojoj je ovaj blagdan krsno ime brojnim obiteljima, sv. misa je u 10h u crkvi sv. Ivana Krstitelja.
U crkvi sv. Petra na Ljutoj, sv. misa je u 16h. Pod sv. misom bit će prigoda za primanje bolesničkog pomazanja.

Mali Tripundan
2015-11-10 18:00 - 19:00 | Katedrala, Kotor, Montenegro
U utorak 10. XI. prema benediktinskom martirologiju slavi se Mali Tripundan. Tim povodom u kotorskoj katedrali-bazilici slavit će se svečana sv. misa u 18 sati.

Proslava svetkovine bl. Gracija iz Mula
2015-11-06 - 2015-11-09 | Muo, Muo, Kotor, 85330, Montenegro
Župa Pomoćnice Kršćana (Muo) s radošću poziva na trodnevnicu i 40-satno euharistijsko klanjanje kao duhovnu pripravu za svetkovinu bl. Gracija iz Mula u njegovom rodnom mjestu.
RASPORED EUHARISTIJSKOG KLANJANJA I TRODNEVNICE:
Petak, 6. 11., klanjanje od 8 h do 16 h. Sveta misa u 16 h, propovijeda don Marcin Szopiński
Subota, 7. 11., klanjanje od 8 h do 16 h. Sveta misa u 16 h, propovijeda don Marcin Szopiński
Nedjelja, 8. 11., klanjanje od 8 h do 16 h. Sveta misa u 16 h, propovijeda don Marcin Szopiński
Noćno bdjenje (nedjelja 8. 11. do ponedjeljka 9. 11.) od 18h do 5h.
SVETKOVINA BL. GRACIJA ( 9. 11. 2015.)
5 h – Sveta misa (predslavi don Anton Belan)
8 h – Sveta misa (predslavi don Ante Dragobratović)
10 h – Sveta misa (predslavi don Marcin Szopiński)
16 – Sveta misa (predslavi don Marcin Szopiński)
Na svetkovinu bl. Gracija nastavlja se klanjanje od 11h do 16h.
Svi vjernici zainteresirani za dežurstvo tijekom klanjanja mogu se javiti župniku don Dariusu Nowaku kako bi odabrali svoj termin klanjanja na tel.: 069533175.

Dušni Dan
2015-11-02
Početkom mjeseca studenog Crkva slavi zapovijedanu Svetkovinu Svih Svetih (1. studenoga), te sljedećeg dana (2. studenoga) Dušni dan. U tim svetim danima oči svih vjernika uprte su u razmatranje nebeskog blaženstva svih naših predaka u vjeri, koji su po zaslugama svog krjeposnog kršćanskog života zaslužili ući zajedništvo nebeske Crkve, u vječnu radost svetaca Božjih. Također se sjećamo i svih dragih pokojnika, za koje na poseban način prikazujemo sv. mise i molitve. Podsjećamo sve vjernike da u periodu od 1. do 8. studenog mogu dobiti potpuni oprost koji se može namijeniti za pokojne. Za potpuni oprost (čistilišnih muka) potrebno je u spomenutom periodu učiniti pobožni pohod crkvi u kojoj treba izmoliti Očenaš, vjerovanje, te primiti svetu pričest i ukoliko je potrebno (u slučaju teških grijeha), prije se ispovjediti, te izmoliti molitvu na nakanu sv. Oca.
Preuzmi raspored bogoslužja (PDF)

Svi Sveti
2015-11-01
